برزخ (مسیحیت)

برزخ  یا مطہِّر (لاطینی: Purgatorium) مسیحیت، بالخصوص رومن کیتھولک کلیسا کا ایک عقیدہ ہے۔ اس کے مطابق برزخ ایک ایسی حالت یا مقام ہے جہاں اُن گناہگار مگر ایمان رکھنے والی روحوں کو لے جایا جاتا ہے جنھوں نے اپنی زندگی میں اپنے تمام گناہوں سے مکمل توبہ نہیں کی ہوتی۔ وہاں وہ عارضی عذاب (علامتی طور پر آگ) کے ذریعے پاک کی جاتی ہیں، یہاں تک کہ وہ خدا کی بادشاہی میں داخل ہونے کے لائق ہو جائیں۔Megan McLaughlin, Consorting with Saints: Prayer for the Dead in Early Medieval France (Cornell University Press 1994), p. 18 

مطہِّر کا یہ تصور عدل پر مبنی سمجھا جاتا ہے، کیونکہ اس عقیدے کے مطابق وہ شخص جس نے دنیا میں فسق و فجور کی زندگی گزاری ہو، اس کا انجام اُس شخص کے برابر نہیں ہو سکتا جس نے نیک زندگی تو گزاری ہو مگر توبہ مکمل نہ کی ہو۔ یہ بھی قابلِ ذکر ہے کہ مشرقی آرتھوڈوکس کلیسا برزخ کے اس عقیدے کو تسلیم نہیں کرتا۔

 حوالہ جات 

زمرہ:مغربی مسیحیت
زمرہ:مسیحی معادیات
زمرہ:مسیحی اصطلاحات
زمرہ:الہیات اور کیتھولک عقیدہ
زمرہ:باب مذہب/متعلقہ مضامین